เรื่องร้องเรียน (จราจร,ถนน,ทางเท้า) วันที่ 2022-06-05 14:53:52 — แขวงพระโขนง เขตคลองเตย กรุงเทพมหานคร
แจ้งปัญหาการข้ามถนน และสภาพทางเท้าแยกถนนพระราม4 ตัดสุขุมวิท

เรียนผู้ว่าราชการกรุงเทพมหานคร คุณชัชชาติ และทีมงาม

ดิฉันขออนุญาติส่งเรื่องปัญหาการข้ามถนนและพื้นทางเท้า ตรงแยกถนนพระราม 4 ตัดกับถนนสุขุมวิท หรือ แถวรถไฟฟ้า BTS สถานีพระโขนงค่ะ

1. ปัญหาทางเท้า จากรูปที่แนบมาจะเห็นว่าทางเท้าฝั่งที่ไม่มีห้างสพรรสินค้าหรือโครงการใหม่ๆขึ้น มีความขรุขระ และเดินยากมากค่ะ

2. ปัญหาการข้ามถนน (ขออนุญาติเขียนเป็นข้อย่อยๆนะคะ เพื่อให้ง่ายต่อการอ่านนะคะ) จากคลิปที่ได้แนบมา
- หากคุณขับถนนมาจากถนนสุขุมวิท ฝั่งขาเข้า จะเห็นว่าแยกตรงนี้เป็นเลี้ยวซ้ายผ่านตลอด และตรงแยกก็จะมีทางม้าลายอยู่ด้วย ทำให้การข้ามถนนเป็นไปได้ยากมากค่ะ
- เบื้องต้นมีการติดสัญญาณไฟจราจรแล้ว แต่รถส่วนใหญ่ก็ไม่ได้หยุดตามสัญญาณไฟ ต้องใช้วิธีเสี่ยงดวงเดินลงไปก่อน รถคันไหนใจดีก็จะหยุดให้ หากเจอรถมาแรงเร็วและคันใหญ่ เราก็ต้องถอยหลังขึ้นมารออีกเช่นเดิมค่ะ
- ในการเดินข้ามถนนเพื่อไปขึ้นรถไฟฟ้าตรงนี้ บางวันต้องรอรถหยุดให้ถึง 2-3 นาที 
- แล้วการที่ข้ามถนนก็ไม่ได้ปลอดภัย เนื่องจากรถที่สามารถเลี้ยวซ้ายได้มีถึง2ช่องทาง บางครั้งรถที่อยู่ช่องในสุด (ติดฟุตบาท) หยุดให้แล้ว แต่ก็มีรถจากช่องตรงกลางพุ่งเข้ามาอยู่ดีค่ะ

ดิฉันขอความกรุณาช่วยตรวจสอบในส่วนนี้ด้วยนะคะ หากเป็นไปได้ตรงสถานีรถไฟฟ้ามีการทำ sky walk ต่อออกมาเพื่อข้ามแยกได้ จะขอขอบพระคุณมากค่ะ

หากข้อความนี้ได้ล่วงเกินหรือใช้คำพูดไม่เหมาะสม รวมไปถึงการสะกดคำที่ผิดไป ขออภัยไว้ ณ ที่นี้ด้วยค่ะ

หากมีการเปิดเผยข้อความ ชื่อ หรือสิ่งที่เกี่ยวข้องกับข้อความนี้ ขอความกรุณาแจ้งกลับมาก่อนค่ะ

ขอแสดงความนับถือ